Α4-0123/95

Ψήφισμα σχετικά με την ανακοίνωση της Επιτροπής που αφορά την πολιτική της Ευρωπαϊκής Ένωσης για την ανταγωνιστικότητα της βιομηχανίας

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο, το Κοινοβούλιο, την ΟΚΕ και την Επιτροπή Περιφερειών σχετικά με την πολιτική της Ευρωπαϊκής Ένωσης για την ανταγωνιστικότητα της βιομηχανίας (COM(94) 0319 -C4-0140/94),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Προϋπολογισμών (Α4-0123/95),

Α. τονίζοντας τη σημαντική συμβολή της βιομηχανικής πολιτικής, όπως αυτή περιγράφεται στην ανακοίνωση της Επιτροπής, στην αύξηση της ανταγωνιστικότητας της Ευρωπαϊκής Ένωσης, ιδιαίτερα στις μελλοντικές αναπτυσσόμενες αγορές προηγμένης τεχνολογίας (ηλεκτρονική, επικοινωνία, επεξεργασία δεδομένων, κτλ.),

Β. έχοντας υπόψη ότι η μακροοικονομική σταθερότητα, σημαντικός παράγοντας για την ανταγωνιστικότητα της ευρωπαϊκής βιομηχανίας, απαιτεί την παγίωση των δημοσίων δαπανών[semigr ] έχοντας υπόψη ότι οι κρατικές δαπάνες έχουν αυξηθεί λόγω των υψηλών ποσοστών ανεργίας[semigr ] γνωρίζοντας επίσης ότι η εξέλιξη αυτή δεσμεύει πόρους που χρειάζονται επειγόντως για επενδύσεις στις αγορές του μέλλοντος, προκειμένου να αυξηθεί ο ανταγωνισμός,

Γ. έχοντας υπόψη ότι οι μη υλικοί παράγοντες, όπως είναι η ποιότητα, οι καινοτομίες και το ανθρώπινο κεφάλαιο, αποτελούν τις συνιστώσες ανταγωνιστικού δυναμικού και ότι απαιτείται αφ' ενός η αποδοχή, εκ μέρους των πολιτών της ΕΕ, των σημαντικών κατευθύνσεων της τεχνολογικής ανάπτυξης και αφ' ετέρου η διεξαγωγή κοινωνικού διαλόγου καθώς και η ανάπτυξη μηχανισμών κοινωνικής συναίνεσης και διαπραγμάτευσης μεταξύ εργαζομένων και εργοδοτών,

Δ. εκτιμώντας ότι ο κοινωνικός διάλογος και η συμμετοχή των εργαζομένων στην οργάνωση της κατάρτισης, στον εκσυγχρονισμό των διαρθρώσεων της εργασίας και της παραγωγής και στις διαπραγματεύσεις, συμβάλλουν στην ενίσχυση της ανταγωνιστικότητας, αλλά και ότι ορισμένα κράτη μέλη δεν προσφεύγουν αρκετά στη διαδικασία αυτή,

Ε. εκτιμώντας ότι, όσον αφορά την προτεραιότητα της πρωτοβουλίας για την προώθηση της βιομηχανικής συνεργασίας μεταξύ κοινοτικών επιχειρήσεων, ιδιαίτερα στις οριζόμενες από την Επιτροπή ως βασικές βιομηχανίες, δεν υπάρχουν ακόμη λεπτομερείς προτάσεις οι οποίες να παρακινούν τις επιχειρήσεις να επιδιώξουν συγκεκριμένες μορφές οικονομικής και οργανωτικής συνεργασίας,

ΣΤ. λαμβάνοντας υπόψη ότι η ευρωπαϊκή βιομηχανία αποτελείται κυρίως από ένα πυκνό δίκτυο μικρομεσαίων επιχειρήσεων και ότι πρέπει να δοθεί μεγαλύτερη σημασία στο ρόλο των ΜΜΕ για την ανταγωνιστικότητα της ευρωπαϊκής οικονομίας,

Ζ. λαμβάνοντας υπόψη ότι πολλές ευρωπαϊκές επιχειρήσεις λειτουργούν σήμερα, σε αγορές που ευρίσκονται σε στασιμότητα,

Η. πιστεύοντας ότι μπροστά στην πίεση του διεθνούς ανταγωνισμού, η αύξηση της ανταγωνιστικότητας της ευρωπαϊκής βιομηχανίας μπορεί να επιτευχθεί μόνο εάν υπάρξει συνοχή ανάμεσα στις πολιτικές που αφορούν την εσωτερική αγορά, τη βιομηχανία, τον ανταγωνισμό και τον κοινωνικό τομέα,

Θ. έχοντας υπόψη ότι η ισχύουσα πρακτική της Επιτροπής όσον αφορά την παρακολούθηση των επιδοτήσεων χαρακτηρίζεται από μεγάλες αντιφάσεις, ιδίως εάν συγκρίνει κανείς την αβίαστη έγκριση γενναιόδωρων επιδοτήσεων σε μεγάλες επιχειρήσεις με την πρακτική της Επιτροπής όσον αφορά τις ενισχύσεις στους τομείς της περιφερειακής πολιτικής, της έρευνας και ανάπτυξης και ιδιαίτερα των μικρών και μεσαίων επιχειρήσεων,

Ι. εκτιμώντας ότι πρέπει να εκσυγχρονισθούν οι τομείς δραστηριοτήτων των δημοσίων αρχών[semigr ] ότι ο μελλοντικός ρόλος των δημοσίων αρχών πρέπει να καθορισθεί με κριτήρια τη δημιουργία λειτουργικού κράτους δικαίου, την αποτελεσματική δημόσια διοίκηση και την εξασφάλιση πλήρως λειτουργικής υποδομής[semigr ] ότι η υλοποίηση των στόχων αυτών δεν απαιτεί μόνον την άρση των περιοριστικών ρυθμίσεων (κάτι που η Επιτροπή θεωρεί ως βασικό μηχανισμό του εκσυγχρονισμού) κατά την έννοια της άρσης των περιττών κανονισμών στον διοικητικό τομέα, της επιτάχυνσης και απλούστευσης των διοικητικών διαδικασιών, της εντονότερης χρήσης ιδιωτικο-οικονομικών κινήτρων και της εφαρμογής συνετών ιδιωτικοποιήσεων, αλλά και την θέσπιση καινοτόμων ρυθμίσεων,

ΙΑ. επισημαίνοντας ότι αξιόπιστες προϋποθέσεις για τη διευκόλυνση της ανάπτυξης των τεχνολογιών και της κοινωνίας της πληροφορίας προς όφελος της βιομηχανίας θα αποτελέσουν έναν από τους κυριότερους παράγοντες που θα διέπουν τη μελλοντική διεθνή ανταγωνιστικότητα της ευρωπαϊκής οικονομίας,

ΙΒ. επισημαίνοντας ότι, αν η Ευρώπη δεν εγκολπωθεί την επανάσταση των τεχνολογιών της πληροφορίας και δεν προσαρμοστεί σε μια βιομηχανική κουλτούρα συνεχούς τεχνολογικής αλλαγής, θα καταδικασθεί σε μια οικονομία βασισμένη στη χαμηλή ειδίκευση, τους χαμηλούς μισθούς και τη χαμηλή παραγωγικότητα,

ΙΓ. εκτιμώντας ότι όλοι οι ως άνω παράγοντες επηρεάζουν την ανταγωνιστικότητα της ευρωπαϊκής βιομηχανίας,

1. χαιρετίζει το γεγονός ότι η Επιτροπή στο πλαίσιο της παρούσας ανακοίνωσης βασίζεται στο αίτημα που από καιρό προβάλλει το Ευρωπαϊκό Κοινοβούλιο σχετικά με τη διεύρυνση της κρατικής αρμοδιότητας για τη ανάληψη ενεργούς δράσης στον τομέα της βιομηχανικής πολιτικής, και ταυτόχρονα αναγνωρίζει ότι είναι απαραίτητος ο εκσυγχρονισμός του δημόσιου τομέα, η απλοποίηση των διοικητικών κανονισμών (προς όφελος ιδιαίτερα των μικρομεσαίων επιχειρήσεων), και τη δημιουργία ευνοϊκών συνθηκών μέσω της εξασφάλισης του ανταγωνισμού[semigr ]

2. υπογραμμίζει ότι ο παγκόσμιος ανταγωνισμός μεταξύ επιχειρήσεων απαιτεί από αυτές να διαθέτουν την ικανότητα να ενεργούν ως «παγκόσμιοι παράγοντες» και ότι μια πολιτική που επιδιώκει την αύξηση της ανταγωνιστικότητας πρέπει να δημιουργεί τα απαραίτητα προς το σκοπό αυτό περιθώρια δράσης, προσαρμόζοντας τις αρχές της σημερινής πολιτικής ανταγωνισμού της Ευρωπαϊκής Ένωσης στην κατάσταση του διεθνούς ανταγωνισμού[semigr ] ωστόσο, οι στόχοι της βιομηχανικής πολιτικής πρέπει να επιδιώκονται μόνο εφόσον εξασφαλίζονται ίσοι όροι ανταγωνισμού και επομένως η εν λόγω πολιτική πρέπει να αναπροσανατολισθεί λαμβάνοντας ως πλαίσιο αναφοράς τις διατάξεις της ΓΣΔΕ [semigr ] καλεί, ως εκ τούτου, τα κράτη μέλη να συμβάλουν με συντονισμένο και αποτελεσματικό τρόπο στην υλοποίηση των στόχων της βιομηχανικής πολιτικής και να συνεισφέρουν έτσι σημαντικά στην υλοποίηση της Λευκής Βίβλου για την Ανάπτυξη, την Ανταγωνιστικότητα και την Απασχόληση[semigr ]

3. χαιρετίζει το γεγονός ότι οι βασικοί στόχοι της μελλοντικής βιομηχανικής πολιτικής έχουν σαφώς καθορισθεί ως προτεραιότητες δράσης, ιδιαίτερα όσον αφορά τη μεγάλη σημασία που δίδεται στην προώθηση της έρευνας ως κεφαλαιώδους παράγοντα της μελλοντικής ανταγωνιστικότητας, καθώς και την αναγνώριση του αναπτυξιακού δυναμικού της αγοράς της περιβαλλοντικής τεχνολογίας καθώς και της αγοράς φιλικών προς το περιβάλλον προϊόντων[semigr ]

4. εκτιμά ότι τα κράτη μέλη θα έπρεπε να πιέσουν τις εθνικές επιχειρήσεις να διαθέσουν μεγαλύτερα μέρη των κερδών στην έρευνα, κυρίως στον τομέα της περιβαλλοντικής τεχνολογίας, μέσω αποτελεσματικών ενεργειών της δημοσιονομικής πολιτικής[semigr ]

5. συμφωνεί με την ανάλυση της κατάστασης και με τις προτεραιότητες δράσης που έχει ορίσει η Επιτροπή στην εν λόγω ανακοίνωση, και συγκεκριμένα με την προώθηση των μη υλικών επενδύσεων, ιδίως δε της επαγγελματικής κατάρτισης, της βιομηχανικής συνεργασίας, της εξασφάλισης θεμιτού ανταγωνισμού και του εκσυγχρονισμού του δημοσίου τομέα[semigr ]

6. θεωρεί ότι, κατά την υλοποίηση των στόχων αυτών, η ανακοίνωση της Επιτροπής μπορεί να συμβάλει σημαντικά στην ενίσχυση της ανταγωνιστικότητας της ευρωπαϊκής βιομηχανίας[semigr ]

7. εκφράζει ωστόσο τη λύπη του για το γεγονός ότι η εμπορική εκμετάλλευση των αποτελεσμάτων της έρευνας εκ μέρους των επιχειρήσεων παρεμποδίζεται από τη σχετικά μικρή ικανότητα καινοτομίας της ευρωπαϊκής βιομηχανίας και από το ότι δεν έχει σημειωθεί σημαντική πρόοδος στη δημιουργία ευνοϊκών συνθηκών, κυρίως όσον αφορά την προστασία της πνευματικής ιδιοκτησίας (διπλώματα ευρεσιτεχνίας, εμπορικά σήματα, σχέδια, κλπ.) καθώς και την καθιέρωση ενιαίων προδιαγραφών και την αμοιβαία αναγνώριση των πιστοποιητικών[semigr ]

8. φρονεί ότι οι τρέχουσες πολιτικές για την έρευνα και ανάπτυξη δεν απαντούν παρά εν μέρει στα τεχνολογικά προβλήματα της ανταγωνιστικότητας[semigr ]

9. ζητεί από τα κράτη μέλη να χαράξουν και να ασκήσουν ενεργητική πολιτική στην αγορά εργασίας προς την κατεύθυνση της αύξησης της ευελιξίας της και της προώθησης μιας αναπτυξιακής δομής εντάσεως εργασίας[semigr ]

10. υπογραμμίζει ότι είναι σημαντικό να προωθηθεί η βιώσιμη ανάπτυξη με την ενθέρρυνση της προληπτικής προστασίας του περιβάλλοντος και των ολοκληρωμένων περιβαλλοντικών τεχνολογιών και καλεί ως εκ τούτου την Επιτροπή να υποβάλει πρόγραμμα επενδύσεων σε φιλικά προς το περιβάλλον συστήματα και τεχνολογίες, ώστε να ληφθεί πλήρως υπόψη το τεράστιο δυναμικό που υπόσχεται η αύξηση των επενδύσεων στις εν λόγω βιομηχανίες του μέλλοντος, τόσο από την άποψη της ανταγωνιστικότητας της ευρωπαϊκής βιομηχανίας όσο και σε σχέση με τη δημιουργία νέων θέσεων εργασίας[semigr ]

11. εκφράζει την άποψη ότι τα κράτη μέλη πρέπει να ενθαρρύνουν τόσο τον κοινωνικό διάλογο σχετικά με την τεχνολογική ανάπτυξη όσο και την ανάπτυξη μηχανισμών διαπραγματεύσεων μεταξύ εργαζομένων και εργοδοτών[semigr ]

12. πιστεύει ότι η σύγχρονη βιομηχανική πολιτική έχει ως έργο τη δημιουργία πλούτου για την κοινωνία, κάτι το οποίο μπορεί να προωθηθεί μεταξύ άλλων με τον κοινωνικό διάλογο και με τη συμμετοχή των εργαζομένων και απευθύνει έκκληση για τη χρήση, την ανάπτυξη και τον συνεχή εκσυγχρονισμό του προγράμματος Leonardo για τη βελτίωση της ατομικής ανταγωνιστικότητας μέσω της επαγγελματικής κατάρτισης. Ο κοινωνικός διάλογος πρέπει να αφορά κυρίως τις καινοτομίες στον τομέα των μεθόδων εργασίας και παραγωγής, και συγκεκριμένα:

- την ευθυγράμμιση του τρόπου οργάνωσης της εργασίας και της παραγωγής με τις απαιτήσεις για μεγαλύτερη ειδίκευση, επιμόρφωση και δια βίου μάθηση και την αξιοποίηση της τεχνογνωσίας των μεγαλυτέρων σε ηλικία εργαζόμενων,

- την εναλλαξιμότητα των εκπαιδευτικών συστημάτων, και όχι μόνον την αμοιβαία αναγνώριση διπλωμάτων από τα κράτη μέλη, αλλά και την συμβατότητα των προγραμμάτων επαγγελματικής κατάρτισης και την αναγνώριση των προσόντων, ακόμη και εκείνων που έχουν αποκτηθεί μετά την πρώτη επαγγελματική κατάρτιση στην περίπτωση προσλήψεως από άλλη επιχείρηση,

- την κατάρτιση των διευθυντικών στελεχών σε σχέση με τις εσωτερικές διευθυντικές δομές λήψεως αποφάσεων στις επιχειρήσεις,

- τη συμμετοχή των εργαζομένων στις συζητήσεις και το διάλογο για τα προβλήματα που αφορούν το μέλλον των επιχειρήσεων[semigr ]

13. καλεί την Επιτροπή και τις κυβερνήσεις των κρατών μελών να υιοθετήσουν συντονισμένες και συνεκτικές πολιτικές για την υποστήριξη της ανάπτυξης των τεχνολογιών και της κοινωνίας της πληροφορίας προς όφελος της βιομηχανίας, ώστε να προωθηθεί η διεθνής ανταγωνιστικότητα[semigr ]

14. καλεί την Επιτροπή να δρομολογήσει κατεπειγόντως συζητήσεις για μια αξιολόγηση των συνεπειών που θα έχει η κοινωνία της πληροφορίας στους τομείς της μεταποίησης και των υπηρεσιών και για μια βελτιωμένη αλληλεπίδραση μεταξύ έρευνας και βιομηχανίας, όπως επισημαίνεται στο έγγραφό της για το Πρόγραμμα Εργασίας 1995[semigr ]

15. θεωρεί ότι τα προγράμματα έρευνας και ανάπτυξης και τα διαρθρωτικά ταμεία πρέπει να επεκταθούν ώστε να συμπεριλάβουν τον κοινωνικό διάλογο και τη συμμετοχή των εργαζομένων[semigr ]

16. ζητεί να εκπονηθούν λεπτομερείς προτάσεις κριτηρίων για τη δημιουργία κοινοπραξιών με συγκεκριμένους στόχους και για την σύναψη μακροπρόθεσμων συμφωνιών συνεργασίας με απώτερο στόχο την προώθηση της αποτελεσματικότητας της βιομηχανικής συνεργασίας[semigr ]

17. πιστεύει ότι πρέπει να αξιοποιηθεί πληρως η ικανότητα των ΜΜΕ για καινοτομία, δημιουργία απασχόλησης και αύξηση της ανταγωνιστικότητας, διευκολύνοντας τη λειτουργία τους στην εσωτερική αγορά, κάτι που θα μπορούσε να επιτευχθεί με την απλοποίηση της πρόσβασης στα κοινοτικά προγράμματα που προωθούν τις καινοτομίες και την ανταγωνιστικότητα, με τη διευκόλυνση τηε ικανότητας των ΜΜΕ για αύξηση του ιδίου κεφαλαίου τους, τη διάθεση κεφαλαίου επιχειρηματικού κινδύνου και τη μείωση των διοικητικών επιβαρύνσεων εκ μέρους των εθνικών αρχών[semigr ] ζητεί επίσης στο πλαίσιο της αναθεώρησης του ΕΤΕ να προβλεφθεί ένας χρηματοδοτικός μηχανισμός για τα κεφάλαια κινδύνου ή να αναπτυχθεί, ειδικώς για τις μικρομεσαίες επιχειρήσεις, ένα σύστημα εισαγωγής τίτλων στο χρηματιστήριο[semigr ]

18. ζητεί την εκπόνηση και εφαρμογή ενεργητικής στρατηγικής για την προσαρμογή των επιχειρήσεων οι οποίες δρουν σε αγορές που παρουσιάζουν στασιμότητα[semigr ] η στρατηγική αυτή θα περιλαμβάνει ερευνητικά και αναπτυξιακά προγράμματα προσαρμοσμένα στα ειδικά προβλήματα αυτών των επιχειρήσεων, την αύξηση της παραγωγικότητας με βελτιωμένα συστήματα οργάνωσης και διαχείρισης και την τυποποίηση της παραγωγής με στόχο τις υψηλότερες δυνατές προδιαγραφές σε ποιότητα και σχεδιασμό[semigr ]

19. εκφράζει τη λύπη του διότι, όσον αφορά την εξασφάλιση ισότιμων όρων ανταγωνισμού, απαιτείται μεν ο σεβασμός των κοινωνικών και περιβαλλοντικών προδιαγραφών τρίτων χωρών μόνον στον τομέα του διεθνούς εμπορίου, οι διατάξεις όμως για την υλοποίηση της εσωτερικής αγοράς δεν προβλέπουν ρητά τον σεβασμό των προδιαγραφών αυτών[semigr ]

20. τονίζει ότι ο εκσυγχρονισμός της βιομηχανίας στην εσωτερική αγορά πρέπει να συμβαδίζει με τον εκσυγχρονισμό των δημοσίων αρχών[semigr ] για την επίτευξη του στόχου αυτού απαιτείται ο καθορισμός των στρατηγικών πεδίων δράσης των δημοσίων αρχών, περιορισμένες ιεραρχίες, αντικειμενοστρεφής εργασία, συνέπεια στην παροχή υπηρεσιών. Ζητεί να χρησιμοποιηθούν κοινοτικά μέσα για την υποστήριξη υποδειγματικών έργων, ούτως ώστε οι δημόσιες αρχές να επιτελούν το έργο τους που συνίσταται:

- στην επίβλεψη και τον καθορισμό προτύπων που λαμβάνουν υπόψη τους τα κοινωνικά και περιβαλλοντικά κριτήρια για τους τομείς της εργασίας, των μεταφορών, της ενέργειας και της επιμόρφωσης,

- στην προώθηση της οικονομίας στους τομείς της περιφερειακής διαρθρωτικής και τεχνολογικής πολιτικής και της πολιτικής για τις μεσαίες τάξεις,

- στην οργάνωση και τη συμμετοχή σε διαλόγους που έχουν ως στόχο την προσέγγιση διαφόρων φορέων που δρουν σε διαφορετικά επίπεδα,

- στη χρήση των προηγμένων τεχνολογιών στους τομείς της επικοινωνίας, της υγείας, της υποδομής, της διαχείρισης αποβλήτων, σε συνδυασμό με την άμεση ευθύνη για τον καθορισμό κατευθυντηρίων αναπτυξιακών γραμμών[semigr ]

21. εκφράζει τη λύπη του διότι στην ανακοίνωση της Επιτροπής δεν διευκρινίζεται σαφώς ποια από τα αναφερόμενα προγράμματα δράσης και πολιτικής έχουν ήδη εκτελεσθεί και ποια δεν έχουν ακόμη αρχίσει[semigr ]

22. εκφράζει επίσης τη λύπη του διότι στο επισυναπτόμενο Δημοσιονομικό Δελτίο δεν παρέχονται πληροφορίες ούτε για τον όγκο των ανθρώπινων πόρων και του χρηματοδοτικού κεφαλαίου που απαιτείται επί πλέον για την υλοποίηση των αναφερόμενων μέτρων ούτε και για ενδεχόμενη αναγκαία ανακατανομή στον προϋπολογισμό[semigr ]

23. καλεί τα κράτη μέλη να εκτιμήσουν τις επιπτώσεις στον προϋπολογισμό τους από την εφαρμογή των μέτρων που προβλέπονται στην ανακοίνωση της Επιτροπής[semigr ]

24. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.